જમદગ્નિ ઋષિએ ખુશ થઈને રાજાને સૈન્ય સહિત જમવાનું આમંત્રણ આપ્યું. રાજા જમદગ્નિ આશ્રમનો વૈભવ જોઈને આશ્ચર્યચકિત થયા. રાજાને જાણવા મળ્યું કે જમદગ્નિ ઋષી પાસે ‘કામધેનુ’ ગાય છે તેના પ્રતાપે જ આશ્રમનો વૈભવ જળવાઈ રહે છે. બસ, ત્યારથી રાજાએ ‘કામધેનુ’ ગાય પ્રાપ્ત કરવાની રાજહઠ પકડી. રાજાએ જમદગ્નિ ઋષિ પાસે કામધેનુ ગાયની માગણી કરતાં ઋષિએ સ્પષ્ટ ઇન્કાર કર્યો. આખરે રાજા સૈન્યના બળથી કામધેનુ ગાયને જબરદસ્તીથી પોતાની સાથે લઈ ગયા. જ્યારે પરશુરામ ત્યાં આવ્યા ત્યારે ભાઈઓએ સઘળી બાબતથી વાકેફ કર્યા.